Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvallat asetti Iranille uusia pakotteita, -
jotka kohdistuvat maan öljy- ja pankkisektoreihin.
Tavoitteena on saada Iran luopumaan pahansuovista toimistaan.
Iran ilmoitti aloittavansa hävittäjäkoneiden tuotannon.
Maa pyrkii siten vahvistamaan valmiuksiaan -
jännitteiden kiristyttyä Lähi-idän kilpakumppaneiden ja USA:n kanssa.
Venäjän presidentti Vladimir Putin ylisti -
Venäjän sotilastiedustelun poikkeuk- sellista kyvykkyyttä ja valmiuksia: -
"Sotilastiedustelulla on ollut merkittävä rooli Syyriassa."
Yhdysvallat asetti eilen Iranille uusia pakotteita, -
jotka kohdistuvat maan öljy- ja pankkisektoreihin.
Tarkoituksena on painostaa Irania luopumaan -
pahansuovista toimistaan eri puolilla maailmaa -
ja saada maa neuvottelemaan uudelleen ydinohjelmastaan.
Uusien Iran-pakotteiden vuoksi kansainvälisten yritysten on valittava,-
harjoittavatko ne liiketoimintaa jatkossa USA:n vai Iranin kanssa.
Sadat yritykset, myös eurooppalaiset, ovat jo lähteneet Iranista.
USA:n ulkoministeri Mike Pompeo sanoi CBS:n haastattelussa -
"maailman ymmärtävän", että pakotteita tarvitaan, -
jotta Iranin käyttäytymisessä tapahtuisi "kipeästi kaivattu" muutos -
ja sen terrorismiin käyttämät varat saataisiin ehtymään.
Eurooppalaisyritysten ei enää sallita harjoittaa liiketoimintaa -
sekä USA:n että Iranin kanssa.
Sen jälkeen, kun presidentti Trump irrotti USA:n Iran-sopimuksesta -
toukokuussa, sadat yritykset ovat lähteneet Iranista.
Maailma ymmärtää, että nämä pakotteet ovat todellisia ja tärkeitä -
ja että niillä edesautetaan kipeästi kaivattua muutosta Iranissa.
Pakotteiden avulla Iranin rahavirrat tyrehtyvät -
eikä se pysty enää lietsomaan terrorismia ympäri maailmaa.
Presidentti Trump sanoi, että nyt voimaan astuneet Iran-pakotteet -
ovat kaikkien aikojen voimakkaimmat, ja että tähänastiset toimenpiteet -
ovat jo vieneet Iranilta kyvyn jatkaa Lähi-idän valloitusta.
Nämä ovat voimakkaimmat pakotteet, joita USA on koskaan asettanut.
Katsotaan, mitä Iranin kanssa tapahtuu.
Mutta voin sanoa, että Iranilla ei mene nyt kovin hyvin.
Suuri muutos on tapahtunut virkaanastumiseni jälkeen.
Vielä päivää ennen virkaanastumistani näytti siltä, -
että Iran oli nopeasti valtaamassa koko Lähi-idän.
Nyt sellaisesta ei enää puhuta. Katsotaan, mitä tapahtuu.
Mutta Iran-pakotteet ovat nyt voimassa, -
ja ne ovat voimakkaimmat pakotteet, joita USA on koskaan asettanut.
Bulgarian Varnaan: -
Israelin pääministeri Netanjahu pitää uusia Iran-pakotteita tervetulleina.
Hän painotti kansainvälisen yhteistyön merkitystä -
Iranin vaarallisten pyrkimysten torjumisessa. Bulgarian, Serbian, -
Kreikan ja Romanian johtajien kokoukseen osallistunut Netanjahu -
korosti, että USA:n pakotteiden takia -
Iran on jo joutunut leikkaamaan tukeaan Lähi-idän terrorijärjestöille.
Jo tähänastiset pakotteet ovat selvästi tyrehdyttäneet -
Iranin aggressioihin ja terroritoimiin meneviä rahavirtoja.
Tuloksia nähdään siis jo, ja uskon, että näillä pakotteilla -
Iranin aggressioita saadaan rajoitettua entistä paremmin.
Toivon, että kaikki täällä läsnä olevat maat liittyvät tähän ponnistukseen.
Netanjahu viittasi ensimmäistä kertaa myös toimittaja Jamal Khashoggin -
murhaan, joka tapahtui Saudi-Arabian Istanbulin-konsulaatissa viime kuussa.
Hän sanoi väitettyä salamurha- tapausta "kauhistuttavaksi", -
mutta korosti samalla, että Saudi-Arabian pysyminen vakaana -
on erittäin tärkeää vastustettaessa Iranin pahansuopia toimia.
Se, mitä Istanbulin konsulaatissa tapahtui, oli kauhistuttavaa -
ja vaatii asianmukaisia toimenpiteitä. Samalla totean kuitenkin, -
että maailman ja Lähi-idän vakauden kannalta on erittäin tärkeää, -
että Saudi-Arabia pysyy vakaana.
On löydettävä keinot saavuttaa molemmat tavoitteet, -
koska pidän suurempana ongelmana Irania.
Meidän on kyettävä estämään Irania jatkamasta pahansuopia toimiaan, -
joita se on harjoittanut viime viikkoina mm. Euroopassa.
Lisäksi Netanjahu vahvisti, että Israelin onnistui paljastaa -
Iranin salaisen palvelun terrori- hankkeet Ranskassa ja Tanskassa.
Tämäkin osoittaa selvästi, että Iranin pahansuovat toimet eivät tunne rajoja.
Olemme auttaneet paljastamaan -
kaksi Iranin salaisen palvelun terroriyritystä, -
yhden Pariisissa ja toisen Kööpenhaminassa.
Katson, että Iranin estäminen on turvallisuuden kannalta ykkösasia -
niin Israelille, Euroopalle kuin koko maailmalle.
Sitten Iraniin, jossa tuhannet ihmiset lähtivät kaduille juhlistamaan -
USA:n Teheranin-lähetystön valtauksen vuosipäivää.
Iranilaiset opiskelija-aktivistit valtasivat 4.11.1979 -
yhteistyössä radikaalien islamilaisten uskonoppineiden kanssa -
USA:n Iranin-lähetystön ja ottivat panttivangeiksi 90 amerikkalaista.
He pitivät 52:ta lähetystön työntekijää panttivankeinaan 444 päivän ajan.
Opiskelijat vaativat USA:ta luovut- tamaan Iranin syrjäytetyn šaahin.
Kuluneen viikonlopun protesteissa, jotka myös televisioitiin laajasti, -
Iranin vallankumouskaartin komentaja Mohammad Ali Jafari vannoi, -
että Iran tulee vielä voittamaan Yhdysvallat.
Amerikan ainoa toivo tänä päivänä on -
taloudellinen ja psykologinen sota Irania vastaan.
Amerikan Iranin-vastaiset talouspakotejuonittelut -
eivät kuitenkaan tule onnistumaan, sillä Iranin kansa -
jatkaa sinnikästä vastarintaansa ja voittaa vielä Amerikan.
Iranin korkein johtaja puolestaan sanoi Yhdysvaltojen heikentyvän koko ajan.
Ajatollah Khamenein mukaan USA:n ponnistelut eivät jatku kauan, -
sillä maan voimat ovat ehtymässä ja se on kulkemassa kohti tuhoaan.
Niillä, jotka toivovat Iranin tekevän myönnytyksiä Yhdysvalloille, -
ei ole perusteita vaatimuksilleen.
Amerikka nimittäin heikentyy kaiken aikaa.
Muita aiheita: Iran ilmoitti aloitta- vansa hävittäjäkoneiden tuotannon.
Maa pyrkii siten vahvistamaan valmiuksiaan -
jännitteiden kiristyttyä Lähi-idän kilpakumppaneiden ja USA:n kanssa.
Pystymme pian valmistamaan tarvittavan määrän hävittäjiä -
ja ottamaan ne Iranin ilmavoimien käyttöön.
Iranin ilmoitus tuli viikko sen jälkeen,
kun USA kertoi testanneensa onnistuneesti Aegis-ohjusjärjestelmää,
joka pystyy torjumaan Iranin keskimatkan ballistiset ohjukset.
Nimettömän lähteen mukaan kyseessä oli -
toinen onnistunut USA-valmisteisen Aegis-järjestelmän testauskerta.
Järjestelmässä ilmenneet viat -
olivat aiemmin aiheuttaneet torjuntojen epäonnistumisia.
Vielä Moskovaan, jossa presidentti Vladimir Putin ylisti -
Venäjän sotilastiedustelun poikkeuk- sellista kyvykkyyttä ja valmiuksia.
Venäjän armeijan suljetussa juhlatilaisuudessa puhunut Putin -
kiitti Venäjän sotilastiedustelijoita näiden merkittävästä roolista -
militanttijohtajien likvidoinnissa Syyriassa.
Putin kiitteli venäläistiedustelijoita uskaliaista operaatioista, -
jotka hänen mukaansa antavat mallia tuleville sukupolville.
Samalla Putin kuitenkin korosti, että Venäjän tiedustelutahot -
tarvitsevat tukea valmiuksiensa tehostamiseksi entisestään.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman